1. นโยบายและภาพรวมการประกอบธุรกิจ

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท ปัจจุบันมีทุนจดทะเบียนจำนวน 929.07 ล้านบาท
และทุนออกจำหน่ายและชำระเต็มมูลค่าแล้วจำนวน 922.18 ล้านบาท โดยกลุ่มลีละศิธร
เป็นผู้ถือหุ้นรายใหญ่ เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26
มกราคม 2533 และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สองและไซโลอบพืช ซึ่งตั้งอยู่ที่อำเภอเมือง
จังหวัดสระบุรี ในนามบริษัท ลีพัฒนาอาหารสัตว์ จำกัด และบริษัท ลีพัฒนาไซโล จำกัด
ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด (มหาชน) ในสัดส่วนร้อยละ 95 และ
99.50 ตามลำดับ และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี โดยในปี 2545 และปี 2550 ได้เปิดโรงงานอาหารสัตว์น้ำอีกสองแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี และอำเภอเมือง
จังหวัดสระบุรี ในนามบริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
ตามลำดับ ได้รับการส่งเสริมการลงทุน
ซึ่งในปีที่ผ่านมาโรงงานผลิตอาหารสัตว์ที่มีอยู่ทั้งสี่แห่งในปัจจุบัน มีกำลังการผลิตอาหารสัตว์รวม
492,000 ตันต่อปี โดยมีการผลิตจริงประมาณร้อยละ 40 ของกำลังการผลิตที่มีอยู่
และได้มีการจัดตั้งบริษัท ลีพัฒนาเกษตรมั่นคง จำกัด ในปี 2547
โดยปัจจุบันมีทุนจดทะเบียนและชำระแล้ว จำนวน 150 ล้านบาท
ประกอบธุรกิจไซโลอบพืชและจำหน่ายวัตถุดิบอาหารสัตว์ โดยเมื่อได้รวมไซโลที่มีอยู่เดิมซึ่งมีความจุ
25,000 ตัน แล้ว ปัจจุบันจะมีความจุได้ถึง 38,500 ตัน
ที่สามารถรองรับการอบพืชและเก็บเมล็ดพืชได้ตลอดปี และในปี 2555 บริษัทได้ลงทุนในบริษัท
โพธิ์งามฟาร์มทะเล จำกัด เพื่อดำเนินธุรกิจในฟาร์มทดลองสัตว์น้ำ
ในด้านงานวิจัยและพัฒนาอาหารสัตว์น้ำ
ทั้งนี้จะเป็นประโยชน์ต่อบริษัทในการรักษาและพัฒนาคุณภาพอาหารสัตว์น้ำให้ดียิ่งขึ้น
และมีมาตรฐานสูงอย่างต่อเนื่อง

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing)
และผ่านการรับรองมาตรฐานระบบ HACCP (Hazard Analysis and Critical Control
Point) ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล รวมทั้งได้รับการรับรองระบบ ISO 9001 ทั้งระบบ
โดยสถาบันรับรองมาตรฐานไอเอสโอ (สรอ.) ของโรงงานเพชรบุรี และสระบุรี
ซึ่งแสดงถึงบริษัทได้มีการคัดสรรวัตถุดิบ กระบวนการผลิต การตรวจสอบคุณภาพ
และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย
นอกจากนี้บริษัทยังมีความห่วงใยและตระหนักยิ่งในการรักษาสิ่งแวดล้อมที่มีต่อชุมชนและสังคม เช่น
ผลกระทบที่เกิดจากน้ำทิ้ง ฝุ่น
และมลพิษทางอากาศรวมทั้งการอนุรักษ์พลังงานและการใช้ทรัพยากรให้มีประสิทธิภาพสูงสุด
จึงได้รับการรับรองระบบการจัดการสิ่งแวดล้อมหรือ ISO 14001 และระบบการจัดการพลังงาน
ISO 50001 เพื่อการอนุรักษ์พลังงาน จากสถาบันรับรองมาตรฐานไอเอสโอ (สรอ.)
ทั้งสองโรงงาน

กลุ่มบริษัทลีพัฒนา ดำเนินธุรกิจการใน 4 ส่วนงานหลัก คือ (1) ผลิตและจำหน่ายอาหารสัตว์ (2)
อบพืชกิจการไซโลและจำหน่ายวัตถุดิบอาหารสัตว์ (3) ฟาร์มทดลอง และ (4) ฟาร์มเพาะพันธุ์ไม้
โดยยอดขาย กำไรจากการดำเนินงานและสินทรัพย์เกือบทั้งหมดของกลุ่มบริษัทลีพัฒนา
เกี่ยวเนื่องกับกิจการผลิตและจำหน่ายอาหารสัตว์ โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
โดยมีโรงงานตั้งอยู่ที่จังหวัดเพชรบุรี นอกจากนี้ยังดำเนินธุรกิจด้านฟาร์มเลี้ยงสัตว์ที่อำเภอแก่งคอย
จังหวัดสระบุรีและการผลิตลูกไก่เนื้อ โดยมีฟาร์มพ่อแม่พันธุ์ไก่เนื้อ
และโรงฟักลูกไก่เนื้อที่จังหวัดเพชรบูรณ์ แต่เนื่องจากภาวะการณ์ไข้หวัดนกที่เกิดขึ้น
บริษัทจึงได้หยุดดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
และปัจจุบันได้เปลี่ยนมาดำเนินกิจการฟาร์มเพาะพันธุ์ไม้และให้เช่าโรงเรือน

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่
แต่จะเน้นผลิตอาหารสัตว์บก ได้แก่ อาหารสุกร ไก่ เป็ด และ วัว เป็นต้น
ภายใต้เครื่องหมายการค้า “ลี” “วิน” “แมกซ์” และ “โปรเกรด” รวมทั้งอาหารสัตว์เลี้ยง เช่น
อาหารสุนัข ภายใต้เครื่องหมายการค้า “เพ็ทโต” และ “จาโต” อาหารแมว
ภายใต้เครื่องหมายการค้า “มาว มาว” โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์

  - บริษัท โพธิ์งามฟาร์มทะเล จำกัด เป็นบริษัทย่อย ดำเนินธุรกิจให้เช่าโรงเรือน

-   บริษัท พัฒนาเกษตรล่วงหน้า จำกัด เป็นบริษัทร่วมถือหุ้นร้อยละ 44.50
    ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
    และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
    จากตลาดสินค้าเกษตรล่วงหน้าแห่งประเทศไทย
    โดยปัจจุบันบริษัทได้หยุดดำเนินธุรกิจการเป็นนายหน้าซื้อขายสินค้าเกษตรล่วงหน้า
    ตั้งแต่เดือนเมษายน 2559
    พร้อมทั้งได้คืนใบอนุญาตประกอบธุรกิจการซื้อขายล่วงหน้าต่อสำนักงานคณะกรรมการกำกับการซื้อขายสินค้าเกษตรล่วงหน้า
    (ก.ส.ล) เมื่อเดือน พฤษภาคม 2559

2. ลักษณะการประกอบธุรกิจ

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

โครงสร้างรายได้ของกลุ่มบริษัทลีพัฒนา ในปี 2558 - 2560 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2558 |     | 2559 |     | 2560 |     |
+----------------+---------+------+-----+------+-----+------+-----+
| ผลิตภัณฑ์         |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 3    | 99  | 3    | 99  | 3    | 99  |
| สัตว์ผสมสำเร็จรูป* | บริษัทย่อย | ,442 | .45 | ,362 | .20 | ,297 | .13 |
+----------------+---------+------+-----+------+-----+------+-----+
| พันธุ์สัตว์ /       | บริษัท    | 19   | 0   | 27   | 0   | 29   | 0   |
| พืชเกษตร        |         |      | .55 |      | .80 |      | .87 |
+----------------+---------+------+-----+------+-----+------+-----+
| รวม            |         | 3    | 100 | 3    | 100 | 3    | 100 |
|                |         | ,461 | .00 | ,389 | .00 | ,326 | .00 |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2560
  มาจากปริมาณการขายอาหารสัตว์บกและสัตว์น้ำในอัตราส่วนร้อยละ 60 และร้อยละ 40
  ตามลำดับ

1.  ลักษณะผลิตภัณฑ์และขั้นตอนการผลิต

  2.1.1 ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งเป็น ดังนี้

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 492,000 ตันต่อปี ในปี 2560 และมีการผลิตจริงประมาณ 40%
ของอัตรากำลังการผลิตทั้งสองโรงงานรวมกัน

  2.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
  อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

  บริษัท ลีพัฒนาอาหารสัตว์ จำกัด

  - ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
  และมีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

  - สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด
  มีไซโลความจุ 13,500 ตัน และเตาอบขนาด 70 ตันต่อชั่วโมง

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

4)  ลดหย่อนภาษีเงินได้นิติบุคคล สำหรับกำไรสุทธิในอัตราร้อยละ 50 ของอัตราปกติ มีกำหนดอีก
    5 ปี นับจากวันพ้นกำหนดตาม ข้อ 3

  []2.1.3 ขั้นตอนการผลิต

  2.2 การตลาดและภาวะการแข่งขัน

2.2.1 ลักษณะลูกค้า และกลุ่มลูกค้าเป้าหมายขอ งบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 55 และร้อยละ 45 ตามลำดับ
ซึ่งผลิตภัณฑ์ของบริษัทที่มีปริมาณจัดจำหน่ายมากที่สุดจะเป็นอาหารสัตว์น้ำ
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 500 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกใน ปีที่ผ่านมาคิดเป็นประมาณร้อยละ 20
ของยอดขายทั้งหมดเท่านั้น และไม่มีลูกค้ารายใดที่มียอดการซื้อขายมากกว่าร้อยละ 10
ของยอดการขายทั้งหมด

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 35 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
53 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และส่วนใหญ่เป็นการขายภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 19.64 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณร้อยละ
80 และเกษตรกรผสมอาหารเองประมาณร้อยละ 20
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณร้อยละ 45
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีกร้อยละ 55 ทั้งนี้บริษัทมีส่วนแบ่งเฉพาะในตลาดอาหารสัตว์อิสระ
ทางบริษัทคาดว่ามีส่วนแบ่งตลาดที่อยู่ใน 10 อันดับแรกของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  2.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2560 และ 2561

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2560   |      | ปี 2561   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 6        | 3    | 6        | 3    | 30,971   | 0.48 |
|             | ,504,826 | 3.12 | ,535,797 | 2.55 |          |      |
+-------------+----------+------+----------+------+----------+------+
| ไก่พ่อแม่พันธุ์   | 912,240  | 4.65 | 939,456  | 4.68 | 27,216   | 2.98 |
+-------------+----------+------+----------+------+----------+------+
| ไก่ไข่เล็กรุ่น   | 1        | 5.14 | 921,801  | 4.59 | (88,443) | (8   |
|             | ,010,244 |      |          |      |          | .75) |
+-------------+----------+------+----------+------+----------+------+
| ไก่ไข่ให้ไข่    | 2        | 1    | 2        | 1    | 152,147  | 6.84 |
|             | ,225,600 | 1.33 | ,377,747 | 1.84 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 31,200   | 0.16 | 28,800   | 0.14 | (2,400)  | (7   |
|             |          |      |          |      |          | .69) |
+-------------+----------+------+----------+------+----------+------+
| หมูขุน        | 5        | 2    | 5        | 2    | 349,200  | 6.58 |
|             | ,310,000 | 7.04 | ,659,200 | 8.18 |          |      |
+-------------+----------+------+----------+------+----------+------+
| หมูพันธุ์       | 1        | 5.11 | 993,240  | 4.95 | (11,160) | (1   |
|             | ,004,400 |      |          |      |          | .11) |
+-------------+----------+------+----------+------+----------+------+
| เป็ดเนื้อ      | 264,600  | 1.35 | 310,800  | 1.55 | 46,200   | 1    |
|             |          |      |          |      |          | 7.46 |
+-------------+----------+------+----------+------+----------+------+
| เป็ดพันธุ์      | 22,995   | 0.12 | 23,360   | 0.11 | 365      | 1.59 |
+-------------+----------+------+----------+------+----------+------+
| เป็ดไข่       | 422,500  | 2.15 | 391,280  | 1.95 | (31,220) | (7   |
|             |          |      |          |      |          | .39) |
+-------------+----------+------+----------+------+----------+------+
| โคนม        | 850,275  | 4.33 | 875,453  | 4.36 | 25,178   | 2.96 |
+-------------+----------+------+----------+------+----------+------+
| กุ้ง          | 510,000  | 2.60 | 480,000  | 2.39 | (30,000) | (5   |
|             |          |      |          |      |          | .88) |
+-------------+----------+------+----------+------+----------+------+
| ปลา         | 569,600  | 2.90 | 544,000  | 2.71 | (25,600) | (4   |
|             |          |      |          |      |          | .49) |
+-------------+----------+------+----------+------+----------+------+
| รวม         | 19       | 10   | 20       | 10   | 442,454  | 2.25 |
|             | ,638,480 | 0.00 | ,080,934 | 0.00 |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ภาวะเศรษฐกิจการเกษตรปี 2560 ขยายตัวร้อยละ 5.3 เมื่อเทียบกับปี 2559 โดยสาขาปศุสัตว์
และประมง ขยายตัวร้อยละ 2.0 และ 2.2 ตามลำดับ

ปัจจัยบวก เนื่องด้วยกระทรวงเกษตรและสหกรณ์ได้กำหนดให้ปี 2560
เป็นปีแห่งการยกระดับมาตรฐานการเกษตรสู่ความยั่งยืน โดยเน้นการบูรณการงานใน 13
นโยบายหลัก ได้แก่ ศูนย์เรียนรู้การเพิ่มประสิทธิภาพการผลิตสินค้าเกษตร
ระบบส่งเสริมเกษตรแบบแปลงใหญ่ การบริหารจัดการพื้นที่เกษตรตามแผนที่การเกษตรเชิงรุก
การพัฒนาคุณภาพสินค้าเกษตรสู่มาตรฐาน เกษตรอินทรีย์ เกษตรทฤษฎีใหม่ ธนาคารสินค้าเกษตร
การยกระดับสหกรณ์ให้เข้มแข็ง แผนการผลิตและการตลาดข้าวครบวงจร การยึดคืนพื้นที่
ส.ป.ก.ที่ครอบครองโดยมิชอบด้วยกฎหมาย การบริหารจัดการทรัพยากรน้ำ การพัฒนาSmart
Farmer/Young Smart Farmer และการพัฒนาSmart Officer
เพื่อสร้างแรงขับเคลื่อนเศรษฐกิจการเกษตรอย่างต่อเนื่อง ภายใต้หลักเศรษฐกิจพอเพียง
รวมทั้งการนำนวัตกรรมและเทคโนโลยีมาใช้ช่วยลดต้นทุนการผลิต
ยกระดับการผลิตสินค้าเกษตรให้มีประสิทธิภาพและได้มาตรฐาน
อีกทั้งสภาพอากาศและปริมาณน้ำเอื้ออำนวยต่อการเลี้ยงสัตว์และประมง
โดยปริมาณน้ำใช้การได้ในอ่างเก็บน้ำที่สำคัญมีเพียงพอมากกว่าปี 2559

ปัจจัยลบ ในพื้นที่ภาคใต้ เช่น นครศรีธรรมราช สุราษฎร์ธานี พัทลุง กระบี่ เป็นต้น
ในเดือนมกราคม พฤศจิกายน และธันวาคม พื้นที่เหล่านี้ประสบกับปัญหาฝนตกหนัก น้ำท่วมรุนแรง
ส่งผลให้การผลิตกุ้งในช่วงเวลาที่กล่าวนี้ลดลง
และเนื่องจากนโยบายการยึดคืนพื้นที่ฯมีผลให้เกษตรกรผู้เลี้ยงกุ้งหลายรายต้องหยุดการเลี้ยงเนื่องจากพื้นที่การเลี้ยงอยู่ในเขตที่ไม่ได้รับอนุญาตเป็นเหตุให้ปริมาณการเลี้ยงในหลายพื้นที่ลดน้อยลง

คาดการณ์แนวโน้มเศรษฐกิจการเกษตรปี 2561 จะขยายตัวอยู่ในช่วงร้อยละ 3.0-4.0
โดยสาขาปศุสัตว์ขยายตัวร้อยละ 1.3-2.3 และสาขาประมงขยายตัวร้อยละ 2.0-3.0 เนื่องจาก
ทางรัฐบาลมีการดำเนินนโยบายและมาตรการด้านการเกษตรต่างๆที่เกิดประโยชน์ต่อเกษตรกรอย่างต่อเนื่องโดยมีการขยายผลให้ครอบคลุมทั้งประเทศ
ซึ่งจะมีผลให้เกิดการสร้างความสามารถในการแข่งขันด้วยการลดต้นทุน
เพิ่มผลผลิตและพัฒนาคุณภาพของผลผลิตให้ตรงกับความต้องการของตลาด
อีกทั้งสภาพอากาศในปี2561และปริมาณน้ำยังคงเอื้ออำนวยต่อการผลิตปศุสัตว์และประมง
และภาวะเศรษฐกิจโลกปี 2561 มีทิศทางที่ดีขึ้นอย่างต่อเนื่อง รวมถึงเศรษฐกิจในกลุ่ม ASEAN
ก็มีแนวโน้มที่ดีขึ้นซึ่งส่งผลต่อปริมาณการส่งออกสินค้าปศุสัตว์และประมงของไทยให้ดีขึ้นด้วยเช่นกัน

ผลผลิตกุ้งรวมของโลกปี 2560 อยู่ที่ 3.90 ล้านตัน ลดลงจากปี 2559 ร้อยละ 8.62
เป็นผลผลิตของกุ้งทะเลเพาะเลี้ยงของไทยประมาณ 330,000 ตัน
ซึ่งผลผลิตของไทยเพิ่มขึ้นมากกว่าปี 2559 ที่ 311,000 ตัน มีสัดส่วนที่เพิ่มมากขึ้นร้อยละ 6.11
ซึ่งทิศทางอุตสาหกรรมกุ้งไทยปี 2561 จะเติบโตขึ้น ร้อยละ 4.54
เนื่องจากเกษตรกรผู้เลี้ยงกุ้งมีการปรับปรุงวิธีการเลี้ยงที่มีประสิทธิภาพมากขึ้น
ถึงแม้ว่าพื้นที่การเลี้ยงโดยรวมจะลดลง และมีการปล่อยกุ้งลงเลี้ยงที่มีความหนาแน่นน้อยลงกว่าอดีต
แต่มีการจัดการที่เป็นระบบและมีประสิทธิภาพ
และมีความเข้าใจในการป้องกันและควบคุมโรคระบาดอย่างดี
ทำให้เป็นปัจจัยหลักที่สามารถทำให้ปริมาณผลิตผลกุ้งเพิ่มขึ้นได้ ในกรณีของโรคEMS
ยังพบการเกิดโรคกระจายหลายพื้นที่
แต่เนื่องจากเกษตรกรมีความเข้าใจเกี่ยวกับโรคนี้ในระดับเพียงพอที่จะรับมือได้
เป็นเหตุให้ไม่เกิดความเสียหายมากนักในการเลี้ยง
ซึ่งสรุปโดยรวมทั้งปีแล้วการเลี้ยงกุ้งก็ยังให้ผลตอบแทนในระดับที่เกษตรกรอยู่ได้

การส่งออกกุ้งไทย คาดว่าน่าจะเพิ่มขึ้น เนื่องจากประเทศคู่แข่ง เช่น อินเดีย และเวียดนาม
สามารถผลิตได้ลดลงเนื่องจากปัญหาโรคระบาดซึ่งรวมถึงปัญหาการตรวจพบยาปฏิชีวนะตกค้างในเนื้อกุ้งด้วย(ปัจจุบันในไทยไม่มีการใช้ยาปฏิชีวนะในกุ้งแล้ว)ซึ่งน่าจะเป็นเหตุให้ประเทศผู้นำเข้าหันมานำเข้ากุ้งไทยมากขึ้น
แต่ไทยก็ยังต้องรับมือปัญหาต่างๆที่เป็นข้อกีดกันทางการค้าของประเทศผู้นำเข้าเกี่ยวกับมาตรฐานสินค้า
และการใช้แรงงานผิดกฎหมาย, ทางด้านราคากุ้งในปี 2561
น่าจะปรับตัวสูงขึ้นเนื่องจากผลผลิตกุ้งโดยรวมลดลง,
การส่งออกกุ้งไปจีนมีแนวโน้มเพิ่มมากขึ้นโดยเฉพาะกุ้งไซส์ใหญ่เนื่องจากเศรษฐกิจจีนดีขึ้นและมีความต้องการบริโภคกุ้งมากขึ้นเป็นเหตุให้การส่งออกกุ้งไซส์ใหญ่ไปจีนทั้งที่มีชีวิตและแช่แข็งมีแนวโน้มมากขึ้นโดยเฉพาะกุ้งกุลาดำ

ปลานิล ผลผลิตรวมของปลานิลภายในประเทศในปี 2560 อยู่ที่ 185,902 ตัน เพิ่มขึ้นจากปี 2559
ร้อยละ 5.35 เนื่องจากสภาพอากาศแปรปรวนน้อยกว่าปี 2559
ปริมาณน้ำมีเพียงพอต่อการเลี้ยงตลอดทั้งปี
ไม่พบการระบาดของโรคเป็นบริเวณกว้างเนื่องจากปริมาณน้ำมาก ปลาไม่เครียดจากคุณภาพน้ำ
ในพื้นที่การเลี้ยงภาคใต้ช่วงปลายปีเกิดความเสียหายจากปัญหาอุทกภัยแต่เนื่องจากมีการเตรียมตัวที่ดีจึงไม่กระทบต่อปริมาณปลามากนัก
ส่วนผลผลิตปลานิลโลก อยู่ที่ 6.31 ล้านตัน เพิ่มขึ้นจากปี 2559 ร้อยละ 5.87
เป็นผลผลิตจากการเพาะเลี้ยง 5.67 ล้านตัน(เพิ่มขึ้นร้อยละ 6.98) และจากการจับ 0.64
ล้านตัน(ลดลงร้อยละ 3.03) ซึ่งผลผลิตอยู่ในกลุ่มประเทศโซนเอเชียถึง 4.14 ล้านตัน คิดเป็น
65.7% ของผลผลิตปลานิลโลก คาดว่าปี 2561
ผลผลิตปลานิลจะทรงตัวเนื่องจากปัจจุบันภาครัฐลงมาควบคุมปริมาณการเลี้ยงปลาในกระชังตามแหล่งน้ำสาธารณะทำให้ไม่สามารถเพิ่มพื้นที่การเลี้ยงในแหล่งน้ำได้
แต่มีปัจจัยบวกคือทางรัฐบาลมีโครงการระบบส่งเสริมเกษตรแบบแปลงใหญ่
เพื่อเพิ่มประสิทธิภาพการผลิต ลดต้นทุน และให้ได้มาตรฐานมากขึ้นโดยการรวมกลุ่มของเกษตรกร
และมีปัจจัยภายนอกที่ต้องจับตามองคือการผลิตปลานิลของประเทศเวียดนามเนื่องจากทางรัฐบาลเวียดนามมีการตั้งเป้าผลิตปลานิลเพิ่มขึ้นร้อยละ
6 โดยมีตลาดหลัก คือ สหรัฐอเมริกา ฝรั่งเศส สเปน มาเลเซีย และเกาหลีใต้
ซึ่งถ้าเกิดปัญหาปลาล้นในประเทศ
ปลาที่เลี้ยงย่อมกระจายสู่ประเทศเพื่อนบ้านซึ่งจะกระทบต่อราคาปลาโดยรวมของASEANด้วย

ด้านปศุสัตว์ ปี 2560 ขยายตัวร้อยละ 2.0 เมื่อเทียบกับปี 2559
เนื่องจากการขยายการผลิตเพื่อรองรับความต้องการของตลาดทั้งภายในและต่างประเทศมากขึ้น
ระบบฟาร์มส่วนใหญ่มีมาตรฐานที่ดีขึ้นจากการปรับปรุงอย่างต่อเนื่อง
มีการระบาดของโรคบ้างแต่เนื่องจากการเฝ้าระวังและควบคุมโรคระบาดที่ดีทำให้สามารถจำกัดบริเวณความเสียหายได้
ประกอบกับความต้องการของตลาดยังขยายตัวได้อย่างต่อเนื่อง
โดยเฉพาะไก่เนื้อมีปริมาณออกสู่ตลาดและสามารถส่งออกเพิ่มขึ้นเนื่องจากหลายประเทศคู่ค้าให้การยอมรับในคุณภาพและราคาของไก่ไทยมากขึ้น
ส่วนน้ำนมดิบมีราคาสูงขึ้นจากการปรับราคากลางรับซื้อน้ำนมดิบเพิ่มขึ้นและการปรับตัวตามคุณภาพน้ำนมดิบที่อยู่ในเกณฑ์ดี
แต่เนื่องจากการสื่อสารเรื่องการพัฒนาคุณภาพน้ำนมยังไม่ทั่วถึง
ทำให้ในช่วงแรกปริมาณน้ำนมรวมของเกษตรกรลดลง
เนื่องจากความไม่เข้าใจในด้านการจัดการอาหารเพื่อให้ได้คุณภาพน้ำนมตามมาตรฐาน
แต่ในระยะยาวเมื่อเกษตรกรจัดการปัญหาได้จะพบว่าคุณภาพของน้ำนมจะดีขึ้นส่งผลให้ราคาน้ำนมดีขึ้นด้วยเช่นกัน
ส่วนสินค้าปศุสัตว์ที่มีราคาเฉลี่ยลดลง ได้แก่ สุกรและไก่ไข่
เนื่องจากการขยายการเลี้ยงเพิ่มขึ้นร่วมกันการจัดการฟาร์มที่มีประสิทธิภาพเกิดการสูญเสียน้อย
ทำให้มีปริมาณผลผลิตที่ออกสู่ตลาดมากขึ้นจนราคาชะลอตัว

ผลผลิตสุกรของโลกในปี 2560 ประมาณ 111.03 ล้านตัน โดยเพิ่มขึ้นร้อยละ 0.97 จากปี 2559
ซึ่งมีปริมาณ 109.97 ล้านตัน สำหรับประเทศไทยปี 2560 มีผลผลิตสุกร 19.25 ล้านตัว
ขยายตัวเพิ่มขึ้นจากปี 2559 ร้อยละ 2.02 แต่ในช่วงปลายปี 2559 ซึ่งมีปริมาณ 18.87 ล้านตัว
เนื่องจากตลาดภายในประเทศมีความต้องการบริโภคอย่างต่อเนื่อง
และผู้ผลิตรายกลางและรายใหญ่มีการจัดการฟาร์มที่ดีมีการควบคุมและป้องกันโรคที่มีประสิทธิภาพ
มีการเพิ่มพ่อแม่พันธุ์สุกรภายในฟาร์ม ประกอบกับอัตรารอดของสุกรมากขึ้นส่งผลให้การผลิตเพิ่มขึ้น
ด้วยเหตุนี้ทำให้ปลายปี 2560 เกิดภาวะสุกรล้นตลาดและราคาสุกรตกต่ำส่งต่อมาจนถึงปัจจุบัน
เหตุการณ์ที่น่าจับตามองคือ
การเพิ่มปริมาณการเลี้ยงสุกรเพิ่มมากขึ้นเนื่องจากความต้องการบริโภคมากขึ้น
และประเทศเวียดนามมีปริมาณสุกรล้นตลาด มีราคาตกต่ำ
เป็นผลให้ราคาสุกรในประเทศเพื่อนบ้านของเราได้แก่ ส.ป.ป.ลาว และกัมพูชา ตกต่ำตาม
มีผลต่อการค้าขายสุกรของไทยข้ามชายแดน ส่วนด้านการบริโภคภายในคาดว่าเพิ่มขึ้นเล็กน้อย
เพราะราคาสุกรตกต่ำเนื่องจากล้นตลาดจนราคาสามารถแข่งขันกับเนื้อสัตว์อื่นๆที่เป็นทางเลือกได้
คาดการณ์ผลผลิตสุกรปี 2561 จะมีปริมาณ 19.884 ล้านตัวเพิ่มขึ้นร้อยละ 3.28
เนื่องจากการขยายตัวตามประชากรภายในประเทศ ร่วมกับการจัดการฟาร์ม
การบริหารและการป้องกันโรคของเกษตรกรทำให้ประสิทธิภาพการเลี้ยงเพิ่มมากขึ้น

ไข่ไก่ ปี 2560 ผลิตได้จำนวน 14,037.23 ล้านฟอง เพิ่มขึ้นร้อยละ 5.63 จากปี 2559
ที่ผลิตได้13,280.30 ล้านฟอง
เนื่องจากการเลี้ยงและการจัดการฟาร์มที่มีประสิทธิภาพของเกษตรกรทำให้ผลผลิตเพิ่มมากขึ้น
และคาดการณ์ว่าปี 2561 จะผลิตได้จำนวน 14,355.17 ล้านฟอง เพิ่มขึ้นร้อยละ 2.26 จากปี
2560 และราคาขายไข่เฉลี่ยจะสูงขึ้นจากปี 2560
เนื่องจากมีการจัดทำแผนการนำเข้าพ่อแม่พันธุ์ไก่ที่เหมาะสมและมีประสิทธิภาพมากขึ้น
ซึ่งจะสามารถรักษาเสถียรภาพราคาไข่ในประเทศได้
ประกอบภาครัฐและภาคเอกชนมีการรณรงค์ส่งเสริมการบริโภคไข่ไก่
โดยประชาสัมพันธ์เกี่ยวกับคุณประโยชน์ของไข่ไก่และปริมาณที่เหมาะสมต่อการบริโภคของทุกเพศทุกวัย
อีกทั้งมีการทำความเข้าใจกับผู้บริโภคเกี่ยวกับความเชื่อเก่าๆที่เกี่ยวกับการบริโภคไข่ว่ามีผลเสียต่อสุขภาพนั้นไม่เป็นความจริง
ด้วยเหตุนี้ทำให้การบริโภคขยายตัวมากขึ้น
ส่วนปัจจัยที่ควรระมัดระวังยังคงเป็นความแปรปรวนของสภาพดินฟ้าอากาศ
ที่มีการเปลี่ยนแปลงฉับพลันจะส่งผลโดยตรงต่อระดับภูมิคุ้มกันของไก่
ซึ่งทำให้เป็นโรคได้ง่ายจำเป็นต้องอาศัยการจัดการฟาร์มอย่างดี

ไก่เนื้อ ปี 2556-2560 มีปริมาณผลผลิตไก่เนื้อเพิ่มขึ้นในอัตราร้อยละ 5.19 ต่อปี โดยในปี 2560
มีการผลิตไก่เนื้อ 1,470.26 ล้านตัว หรือ 2.08 ล้านตัน เพิ่มขึ้นร้อยละ 4.61 จากปี 2559
ที่ผลิตได้ 1,405.49 ล้านตัว หรือ 2.03 ล้านตัน
เนื่องจากมีการขยายการผลิตเพื่อตอบสนองต่อความต้องการบริโภคและการส่งออกที่เพิ่มขึ้นเพราะการผลิตไก่เนื้อของไทยมีการจัดการฟาร์มที่ได้มาตรฐานและมีระบบการผลิตที่ปลอดภัยเป็นที่ยอมรับของผู้บริโภค
คาดการณ์ว่าปี 2561 จะผลิตได้จำนวน 1,501.53 ล้านตัว เพิ่มขึ้นร้อยละ 2.13 จากปี 2560
เนื่องจากมีการขยายตัวเพิ่มขึ้นตามปริมาณประชากร
และความต้องการบริโภคทั้งภายในและภายนอกประเทศมีแนวโน้มเพิ่มมากขึ้น
อีกทั้งเนื้อไก่มีราคาเฉลี่ยถูกกว่าเนื้อสัตว์ชนิดอื่น ด้านการส่งออก พบว่า
ประเทศญี่ปุ่นได้อนุญาตให้ไทยส่งออกไก่สดแช่เย็นแช่แข็งได้อีกครั้งเนื่องจากสินค้าไทยมีภาพลักษณ์ที่ดีในด้านคุณภาพและราคา
และไทยมีภูมิศาสตร์ที่ใกล้ประเทศญี่ปุ่นมากกว่าประเทศคู่แข่งอย่างสหรัฐอเมริกาและบราซิล
รวมทั้งแรงงานไทยมีฝีมือและประณีต สามารถตอบสนองความต้องการของลูกค้าได้ดีกว่าคู่แข่งขัน
ประกอบกับทางจีนมีปัญหาเรื่องความไม่ปลอดภัยทางอาหารทำให้ญี่ปุ่นเพิ่มการนำเข้าเนื้อไก่แปรรูปจากไทยเข้าไปทดแทน

โคนม ปี 2556 - 2560 มีอัตราเพิ่มร้อยละ 2.35 ต่อปี โดยในปี 2560 จำนวน 645,495 ตัว
เพิ่มขึ้นร้อยละ 3.63 จากปี 2559 ซึ่งมีจำนวน 622,892 ตัว
และจำนวนแม่โครีดนมมีอัตราเพิ่มในช่วงปี 2556 - 2560 ร้อยละ 2.77 ต่อปี โดยในปี 2560
มีแม่โครีดนม 269,397 ตัว เพิ่มขึ้นร้อยละ 1.58 จากปี 2559 ซึ่งมีจำนวน 265,218 ตัว
ส่วนผลผลิตน้ำนมดิบในช่วงปี 2556-2560 มีอัตราเพิ่มร้อยละ 2.13 ต่อปี โดยปี 2560 มีผลผลิต
1,197,658 ตัน เพิ่มขึ้นร้อยละ 3.15 จากปี 2559 ซึ่งมีผลผลิต 1,161,102 ตัน
เนื่องจากลูกโคนมเกิดใหม่ในรอบปี
และจำนวนแม่โครีดนมเฉลี่ยในรอบปีมีจำนวนเพิ่มขึ้นจากแม่โคสาวที่เข้ามาทดแทน
รวมทั้งราคาน้ำนมดิบอยู่ในเกณฑ์ดีเพราะมีการกำหนดเกณฑ์ราคาตามคุณภาพน้ำนม
ทำให้เกษตรกรต้องพัฒนาการเลี้ยงโคนมให้มีประสิทธิภาพ
รวมถึงการจักการอาหารให้เหมาะสมและการควบคุมโรคอย่างเข้มงวดมีผลทำให้อัตราการให้น้ำนมมีแนวโน้มสูงขึ้นและน้ำนมดิบมีคุณภาพโดยรวมดีขึ้น

ปี 2561 คาดว่าจำนวนโคนมและผลผลิตน้ำนมดิบมีแนวโน้มเพิ่มขึ้น
จากการขยายตัวตามธรรมชาติของฝูงโค ประกอบกับกรมปศุสัตว์มีนโยบายพัฒนาคุณภาพน้ำนมโค
เน้นที่การเพิ่มประสิทธิภาพการผลิต การใช้เทคโนโลยีมาช่วยในการผลิต และการลดต้นทุนการผลิต
โดยเน้นไปที่การจัดการอาหารในการเลี้ยงโคนม
ซึ่งในระยะยาวจะส่งผลให้ปริมาณและคุณภาพน้ำนมดิบดีขึ้น ในปี 2561 คาดว่ามีจำนวนโคนม
660,155 ตัว เพิ่มขึ้นร้อยละ 2.27 จากปี 2560 ซึ่งมีจำนวน 645,495 ตัว
และมีจำนวนแม่โครีดนม 276,321 ตัว เพิ่มขึ้นร้อยละ 2.57 จากปี 2560 ซึ่งมีจำนวน 269,397
ตัว ส่วนผลผลิตน้ำนมดิบในปี 2561 คาดว่ามีปริมาณ 1,233,483 ตัน เพิ่มขึ้นร้อยละ 2.99 จากปี
2560 ซึ่งมีปริมาณ 1,197,658 ตัน
เนื่องมาจากความต้องการบริโภคนมพร้อมดื่มจะเพิ่มขึ้นจากการบริโภคนมในตลาดนมพาณิชย์มีแนวโน้มเพิ่มขึ้น
แต่ตลาดนมโรงเรียนซึ่งเป็นตลาดหลักมีปริมาณลดลง และการบริโภคนมในตลาดนมพาณิชย์เพิ่มขึ้น
ราคาน้ำนมดิบปี 2561 คาดว่าจะเพิ่มขึ้นจากปี 2560
เนื่องจากคุณภาพน้ำนมดิบโดยรวมมีคุณภาพที่ดีขึ้นจากนโยบายของรัฐบาล

โคเนื้อ ปี 2560 มีปริมาณการผลิต 0.962 ล้านตัว เพิ่มขึ้น ร้อยละ 5.00 จากปี 2559
ซึ่งมีปริมาณการผลิต 0.916 ล้านตัว เนื่องจากการผลิตยังไม่เพียงพอต่อการบริโภค
และยังมีความต้องการบริโภคจากประเทศเพื่อนบ้าน
อีกทั้งมีโครงการส่งเสริมการเลี้ยงโคเนื้อเพื่อสนับสนุนปริมาณโคเนื้อให้เพิ่มขึ้นเกษตรกรจึงหันไปเลี้ยงโคเนื้อกันเพิ่มมากขึ้น
ปี 2561 คาดว่ามีปริมาณการผลิต 1.005 ล้านตัว เพิ่มขึ้น ร้อยละ 4.45 จากปี 2560
เนื่องจากภาครัฐมีโครงการส่งเสริมการเลี้ยงโคเนื้อเพื่อสนับสนุนให้เกษตรกรหันมาเลี้ยงโคเนื้อกันมากขึ้น
และรูปแบบการบริโภคเนื้อแบบปิ้งย่างในปัจจุบันมีแนวโน้มเพิ่มสูงขึ้น

อัตราการเติบโตของผลิตภัณฑ์มวลรวมภาคเกษตร

                                                                                                                                  หน่วย: ร้อยละ

  --------------------------- -------------------- ----------------------
  สาขา                        2560                 2561

  ภาคเกษตร                    5.3                  3.0 - 4.0

    พืช                        6.8                  3.5 - 4.5

    ปศุสัตว์                     2.0                  1.3 - 2.3

    ประมง                     2.2                  2.0 - 3.0

    บริการทางการเกษตร          4.7                  2.0 - 3.0

    ป่าไม้                      2.3                  1.5 - 2.5
  --------------------------- -------------------- ----------------------

ที่มา: ประมาณการโดยสำนักนโยบายและแผนพัฒนาการเกษตร  สำนักงานเศรษฐกิจการเกษตร

2.3 การจัดหาผลิตภัณฑ์

  2.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548 ปัจจุบันทั้งสองบริษัทได้ครบกำหนดจากสิทธิประโยชน์ทาง
BOI แล้ว

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
105 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อ ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก ตั้งแต่ปี 2547
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
665 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายเทคโนโลยีอาหารสัตว์เป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อค ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2558       ปี 2559       ปี 2560

  กำลังการผลิตเต็มที่ ( หน่วย : ตัน )     492,000      492,000      492,000

  ปริมาณการผลิตจริง ( หน่วย : ตัน)      191,572      184,946      178,573

  การใช้กำลังการผลิต (%)              45           45           40
  -------------------------------- ------------ ------------ ------------

2.3.3 การจัดหาวัตถุดิบที่สำคัญที่ใช้ในการผลิตอาหารสัตว์

การดำเนินงานจัดซื้อวัตถุดิบของบริษัทฯ ได้ยึดตามมาตรฐานคุณภาพสากล ทั้งระบบบริหารงานคุณภาพ
(ISO 9001) ระบบการจัดการสิ่งแวดล้อม (ISO 14001) ระบบการจัดการด้านพลังงาน (ISO
50001) ระบบ GMP และ HACCP
การจัดซื้อจึงมุ่งเน้นการดำเนินการตามนโยบายของบริษัทในการสรรหาวัตถุดิบจากทุกแหล่งที่มีมาตรฐานภายใต้ระบบการคัดเลือกผู้ขายที่มีประสิทธิภาพ
ทำให้ได้วัตถุดิบที่มีคุณภาพตามมาตรฐานในราคาที่เหมาะสม
เพื่อนำมาใช้ในกระบวนการผลิตอาหารสัตว์เพื่อส่งมอบคุณภาพที่ดีให้กับลูกค้า

ภาวะเศรษฐกิจโลกปี 2560 เติบโต 3.6% ถือว่ามีการปรับตัวที่ดีขึ้น นำโดยสหรัฐอเมริกา
ทั้งการบริโภคภายในประเทศและการค้าระหว่างประเทศ
สินค้าอุตสาหกรรมกลับมาฟื้นตัวโดยเศรษฐกิจสหรัฐฯ ที่ปรับตัวดีขึ้นทำให้ FED
สามารถขึ้นอัตราดอกเบี้ยได้ 3 ครั้ง ตามที่วางแผนไว้ส่งผลดีต่อเศรษฐกิจของสหภาพยุโรป, ญี่ปุ่น
และภูมิภาคอาเซียน
สำหรับจีนรัฐบาลลดความสำคัญของการเร่งการเจริญเติบโตและหันมาระมัดระวังความเสี่ยงมากขึ้นประกอบกับนโยบายลดกำลังการผลิตส่วนเกินเพื่อควบคุมปัญหามลภาวะจากโรงงานอุตสาหกรรม
ทำให้ราคาสินค้าโภคภัณฑ์กลับมาอยู่ในช่วงขาขึ้นอีกครั้ง ราคาน้ำมันเริ่มปรับตัวสูงขึ้น
เศรษฐกิจของไทยขยายตัว เช่นกันแรงหนุนจากการลงทุนของภาครัฐ การบริโภคภายในฟื้นตัว
การส่งออกดีเกินคาดแม้ค่าเงินบาทจะแข็งค่าขึ้นและท่องเที่ยวยังแข็งแกร่ง
สนับสนุนเม็ดเงินไหลเข้าตลาดหุ้นในภูมิภาคเอเชียและไทย

แนวโน้มเศรษฐกิจโลกปี 2561 คาดโต 3.7% ยังคงฟื้นตัวต่อเนื่อง ประเทศหลักอย่างสหรัฐฯ
ยังต้องจับตานโยบายต่างๆ ของสหรัฐฯ โดยเฉพาะมาตรการลดภาษีเพื่อหนุนบรรยากาศการลงทุน
เศรษฐกิจยุโรปมีแนวโน้มแข็งแกร่ง แต่ปัญหาในแต่ละประเทศยังเป็นตัวฉุดการขยายตัว เช่นเดียวกับ
BREXIT ที่ต้องจับตาผลกระทบ ด้านญี่ปุ่นเศรษฐกิจค่อยๆ ขยายตัว
ส่วนจีนแม้เศรษฐกิจชะลอตัวแต่มุ่งเน้นการเติบโตจากภายในเป็นหลัก อาเซียนขยายตัวดี
เศรษฐกิจของไทยมีแรงหนุนจากลงทุนภาครัฐที่ชัดเจนมากขึ้น
และสวัสดิการแห่งรัฐกระตุ้นการบริโภคภายใน การท่องเที่ยวยังดี
ต้องจับตาการส่งออกที่ได้รับผลกระทบจากค่าเงินบาทที่แข็งค่าขึ้น
และการลงทุนภาคเอกชนที่ยังเปราะบาง ปัจจัยการเมืองภายในประเทศ

สถานการณ์ราคาวัตถุดิบหลักในปี 2560 ราคาโดยรวมปรับตัวขึ้นเล็กน้อยเมื่อเปรียบกับปี 2559
สาเหตุหลักมาจากกลุ่มผลิตภัณฑ์ทางทะเลเช่น ปลาป่นที่ราคาขึ้นสูงจากปัจจัยตลาดต่างประเทศชี้นำ
และตลาดในประเทศมีการปรับราคาสูงตาม
ปริมาณปลาป่นในประเทศลดปริมาณลงจากความเข้มงวดในการควบคุมการจับปลาที่ถูกต้อง
และไม่ใช้แรงงานที่ผิดกฎหมาย แต่กลุ่มโปรตีนจากพืชและกลุ่มวัตถุดิบกลุ่มแป้งราคาอ่อนตัวลง
ทั้งนี้ค่าเงินบาทที่แข็งค่าขึ้นส่งผลดีต่อการนำเข้าสินค้าจากต่างประเทศทำให้ราคาโดยรวมขยับขึ้นไม่มาก

 สำหรับสถานการณ์วัตถุดิบหลักในปี 2561  คาดว่าจะปรับตัวสูงขึ้นประมาณ 5%
จากความต้องการวัตถุดิบหลักในตลาดและภาคการส่งออกปศุสัตว์ที่เพิ่มขึ้นในตลาดโลกยังคงส่งผลต่อราคาสินค้าโภคภัณฑ์
โดยวัตถุดิบกลุ่มแป้งและกลุ่มผลิตภัณฑ์ถั่วเหลืองที่จะมีความต้องการเพิ่มขึ้น
และกลุ่มผลิตภัณฑ์ทางทะเลยังคงปรับตัวสูงขึ้นต่อเนื่องจากปัจจัยพื้นฐานปัจจุบันที่ยังไม่เปลี่ยนแปลง
ซึ่งทางบริษัทฯ
จะติดตามสถานการณ์ตลาดอย่างใกล้ชิดเพื่อวางแผนปรับตัวอย่างรวดเร็วเพื่อรองรับการผันผวนด้านราคาตลาดโลกการเปลี่ยนแปลงและนโยบายภาครัฐที่จะกระทบต่อวัตถุดิบนำเข้า
เพื่อสรรหาวัตถุดิบที่เหมาะสมสำหรับต้นทุนการผลิตเพื่อลดความเสียเปรียบด้านการแข่งขัน

2.4 งานที่ยังไม่ได้ส่งมอบ

งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น

3.ปัจจัยความเสี่ยง

ปัจจัยความเสี่ยงที่บริษัทเห็นว่าอาจมีผลกระทบต่อธุรกิจ มีดังต่อไปนี้

ความเสี่ยงจากความผันผวนของราคาต้นทุนวัตถุดิบที่ใช้ในการผลิตอาหารสัตว์

โครงสร้างต้นทุนวัตถุดิบหลักประมาณร้อยละ 80 ประกอบด้วย ข้าวโพด กากถั่ว ปลาป่น รำ
และปลายข้าว
จะมีความผันผวนในด้านราคาค่อนข้างมาก
ซึ่งราคาวัตถุดิบจะเปลี่ยนแปลงไปตามความต้องการใช้และปริมาณของผลผลิตในแต่ละช่วงฤดูกาล
รวมทั้งถูกกำหนดโดยอุปสงค์และอุปทานในตลาดโลก
ตลอดจนการเก็งกำไรในตลาดซื้อขายสินค้าโภคภัณฑ์ล่วงหน้า
และความผันแปรไปตามสภาวะอากาศที่แปรปรวนหรือจากภัยธรรมชาติที่ทำให้ผลผลิตไม่เป็นไปตามที่คาดหมายไว้
เนื่องจากสิ่งเหล่านี้อยู่เหนือการควบคุม
ส่งผลให้มีความเสี่ยงจากราคาต้นทุนวัตถุดิบอาจมีความผันผวน
อย่างไรก็ตามบริษัทสามารถปรับเปลี่ยนราคาขายอาหารสัตว์
ให้สอดคล้องกับต้นทุนวัตถุดิบอาหารสัตว์ที่เพิ่มขึ้นได้
โดยการขออนุมัติการปรับขึ้นราคาจากกรมการค้าภายใน
ทั้งนี้อาหารสัตว์เป็นสินค้าที่หน่วยงานของรัฐควบคุมราคาจำหน่าย
ทำให้การขอปรับราคาขายอาจปรับได้ไม่เท่ากับการเพิ่มขึ้นของราคาวัตถุดิบในบางครั้ง
บริษัทได้มีการวางแผนการจัดซื้อวัตถุดิบอาหารสัตว์ให้มีประสิทธิภาพมากที่สุด เช่น
การติดตามสถานการณ์ตลาดวัตถุดิบอย่างใกล้ชิดและการจัดซื้อวัตถุดิบในช่วงที่ผลผลิตวัตถุดิบภายในประเทศ
ออกสู่ตลาดมากและมีราคาต่ำ
โดยบริษัทจะมีการจัดซื้อและจัดเก็บในปริมาณที่เหมาะสมกับระดับการผลิตเพื่อใช้ในช่วงที่วัตถุดิบมีราคาสูงขึ้น
ทั้งนี้บริษัทมีไซโลที่สามารถเก็บสต๊อคข้าวโพดได้ในปริมาณมาก ๆ อีกทั้งบริษัทยังสามารถปรับ
เปลี่ยนการใช้วัตถุดิบบางตัวที่มีราคาแพง
โดยลดปริมาณการใช้น้อยลงได้และหันไปใช้วัตถุดิบหลักตัวอื่นที่มีราคาถูกกว่า
ประกอบกับบริษัทได้มีการหาแหล่งผู้ผลิตวัตถุดิบรายอื่น ๆ
ในต่างประเทศที่มีต้นทุนต่ำกว่าการซื้อวัตถุดิบในประเทศ

ความเสี่ยงจากความผันผวนของอัตราแลกเปลี่ยนเงินตราต่างประเทศ

รายได้หลักของบริษัทมาจากการจำหน่ายอาหารสัตว์ภายในประเทศ ในขณะที่วัตถุดิบ เช่น
กากถั่วเหลือง และนมผง เป็นต้น ซึ่งต้องนำเข้าจากต่างประเทศ คิดเป็นประมาณร้อยละ 40
ของมูลค่าต้นทุนการใช้วัตถุดิบอาหารสัตว์ในการผลิตทั้งหมด
จึงทำให้บริษัทมีความเสี่ยงในด้านของอัตราแลกเปลี่ยน เนื่องจากรายได้เป็นเงินบาท
ในขณะที่บริษัทมีรายจ่ายบางส่วนต้องจ่ายเป็นเงินตราต่างประเทศ (ดอลล่าร์สหรัฐ) อย่างไรก็ตาม
บริษัทมีการบริหารความเสี่ยงดังกล่าวด้วยการทำสัญญาซื้อขายเงินตราต่างประเทศเป็นการล่วงหน้า
ประกอบกับการติดตามภาวะการเปลี่ยนแปลงของค่าเงินอย่างสม่ำเสมอ
การดำเนินการดังกล่าวช่วยให้บริษัทสามารถควบคุมความเสี่ยงในด้านการเปลี่ยนแปลงอัตราแลกเปลี่ยนได้และบริษัทมียอดคงค้างของเจ้าหนี้เงินตราต่างประเทศเป็นจำนวนเงินน้อย
จึงมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
และยังทำให้บริษัททราบต้นทุนการผลิตที่แน่นอน ช่วยให้การกำหนดราคาขายมีประสิทธิภาพดีขึ้น

ความเสี่ยงจากความผันผวนของอัตราดอกเบี้ย

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
และเงินกู้ยืมระยะสั้นที่มีดอกเบี้ย อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ใกล้เคียงกับอัตราตลาดปัจจุบัน ความเสี่ยงจากอัตราดอกเบี้ยของบริษัทฯ
จึงอยู่ในระดับต่ำ อย่างไรก็ตาม
บริษัทบริหารความเสี่ยงด้วยมีหน่วยงานที่ติดตามการเคลื่อนไหวของทิศทางอัตราดอกเบี้ยอย่างใกล้ชิด

ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทไม่มีการกระจุกตัวเนื่องจากบริษัทมีฐานของลูกค้าที่หลากหลายและมีอยู่จำนวนมากราย
โดยจำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบแสดงฐานะการเงิน

ความเสี่ยงจากบริษัทมีผู้ถือหุ้นรายใหญ่

โครงสร้างผู้ถือหุ้นรายใหญ่ ณ วันที่ 31 ธันวาคม 2560 กลุ่มตระกูลลีละศิธรถือหุ้นในบริษัทจำนวน
461,000,000 หุ้น คิดเป็นสัดส่วนประมาณร้อยละ 49.99
ของจำนวนทุนจดทะเบียนและเรียกชำระแล้วทั้งหมดของบริษัท
จึงทำให้กลุ่มลีละศิธรสามารถควบคุมคะแนนเสียงในการประชุมผู้ถือหุ้นแต่ละครั้งได้
ไม่ว่าจะเป็นการแต่งตั้งหรือถอดถอนกรรมการรวมทั้งการลงมติที่ต้องใช้เสียงส่วนใหญ่จากผู้ถือหุ้น
ยกเว้นเรื่องที่กฎหมายหรือข้อบังคับบริษัท กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นอาจมีความเสี่ยง
เนื่องจากไม่มีคะแนนเสียงพอที่จะเข้ามาตรวจสอบและถ่วงดุลอำนาจในการบริหารและการจัดการของบริษัทได้
เนื่องจากต้องใช้เสียงกึ่งหนึ่งของทุนจดทะเบียนและเรียกชำระแล้วทั้งหมดของบริษัท
เพื่อเป็นการถ่วงดุลอำนาจในการบริหารจัดการ บริษัทจึงได้จัดให้มีกรรมการอิสระ 4 คน
จากกรรมการทั้งหมดจำนวน 9 คน อย่างไรก็ตาม
บริษัทได้กำหนดนโยบายเกี่ยวกับการกำกับดูแลกิจการเป็นสิ่งสำคัญ
และมีความจำเป็นต่อการดำเนินธุรกิจ ภายใต้กรอบข้อกำหนดของกฎหมายและจริยธรรมทางธุรกิจ
มีความรับผิดชอบต่อหน้าที่ โดยคำนึงถึงผู้ที่มีส่วนได้เสียทุกราย ซึ่งเกี่ยวข้องกับบริษัท

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจเกือบทั้งหมดเป็นกรรมสิทธิ์ของบริษัทและบริษัทย่อย
ยกเว้นที่ตั้งอาคารสำนักงานใหญ่ อาคารวอลล์สตรีททาวเวอร์ ชั้น 1, 20, 28 และ 29
ถนนสุรวงศ์ เขตบางรัก กรุงเทพ ฯ
ซึ่งบริษัทได้ทำสัญญาเช่าห้องชุดจากบุคคลที่มีผลประโยชน์ร่วมที่เกี่ยวข้องกับบริษัท
ตามรายละเอียดในข้อ 12 รายการระหว่างกัน โดย ณ วันที่ 31 ธันวาคม 2560
ทรัพย์สินถาวรที่เป็นกรรมสิทธิ์ของบริษัทที่ใช้ในการผลิตสินค้า มีดังนี้

+-------------------------------------+------------------+------------+
| ประเภททรัพย์สิน*                       |   มูลค่าตามบัญชี***  |            |
|                                     |                  | ราคาประเมิน |
|                                     |   (ล้านบาท)       |            |
|                                     |                  |            |
|                                     |                  | (ล้านบาท)** |
+-------------------------------------+------------------+------------+
| ที่ดินและส่วนปรับปรุงที่ดิน – โรงงานอาหารสัตว์ | 56               | 268        |
|                                     |                  |            |
| (เนื้อที่ทั้งหมดประมาณ 220 ไร่)            |                  |            |
+-------------------------------------+------------------+------------+
| ที่ดินและส่วนปรับปรุงที่ดิน – กิจการฟาร์ม      | 41               | 121        |
|                                     |                  |            |
| (เนื้อที่ทั้งหมดประมาณ 1,489 ไร่)          |                  |            |
+-------------------------------------+------------------+------------+
| อาคารและสิ่งปลูกสร้าง – โรงงานอาหารสัตว์  |   95             |            |
+-------------------------------------+------------------+------------+
| อาคารและสิ่งปลูกสร้าง – กิจการฟาร์ม       |   28             |            |
+-------------------------------------+------------------+------------+
| เครื่องจักรอุปกรณ์และยานพาหนะ -          |   173            |            |
| โรงงานอาหารสัตว์                      |                  |            |
+-------------------------------------+------------------+------------+
| เครื่องจักรอุปกรณ์และยานพาหนะ –          |   6              |            |
| กิจการฟาร์ม                           |                  |            |
+-------------------------------------+------------------+------------+
| รวม                                 |   399            |            |
+-------------------------------------+------------------+------------+

  หมายเหตุ – * ไม่มีทรัพย์สินใดของบริษัทและบริษัทย่อย
  นำไปจำนองเป็นหลักประกันหรือเป็นภาระผูกพันใด ๆ ทั้งสิ้น

  - ** เป็นราคาประเมินโดย บริษัท สยามแอพเพรซัล แอนด์ เซอร์วิส จำกัด
  ซึ่งเป็นผู้ประเมินราคาอิสระ ในระหว่างปี 2559

  โดยวิธีเปรียบเทียบราคาตลาด (Market Approach)

-   *** มูลค่าตามบัญชี คือ ราคาสุทธิจากค่าเสื่อมสะสม

  4.2 เงินลงทุนของบริษัทในบริษัทย่อย ณ วันที่ 31 ธันวาคม 2560

+---------------+-----------+-------+------+------+----------+---------+
| ชื่อบริษัท        | ประเภทและ | ท     | %    | ต้นทุน | มูลค่า /   | ผู้ถือหุ้น   |
|               |           | ุนชำระ | การ  |      |          |         |
|               | ลักษณะธุรกิจ |       |      | เงิน  | เงินลงทุน  | รายใหญ่  |
|               |           | แล้ว   | ถือหุ้น | ลงทุน | (บาท)    | /       |
|               |           |       |      |      |          |         |
|               |           | (ล้า   |      | (ล้าน | (Equity  | ราย     |
|               |           | นบาท) |      | บาท) | method)  | อื่นที่เหลือ |
+---------------+-----------+-------+------+------+----------+---------+
| บริษัทย่อย       |           |       |      |      |          |         |
+---------------+-----------+-------+------+------+----------+---------+
| บ.            | ผล        | 2     | 9    | 19   | 502.84   | กล      |
| ลีพัฒนาอาหารสัตว์ | ิตอาหารสัตว์ | 00.00 | 5.0% | 0.00 |          | ุ่มลีละศิธร |
| จก.           |           |       |      |      |          | (5%)    |
+---------------+-----------+-------+------+------+----------+---------+
| บ.            | ไซโลอบพืช  | 1     | 9    | 14   | 164.60   | กล      |
| ล             |           | 50.00 | 5.0% | 9.99 |          | ุ่มลีละศิธร |
| ีพัฒนาเกษตรมั่นคง | ให้เ       |       |      |      | 5.44     |         |
| จก.           | ช่าโรงเรือน | 5.00  | 100  | 5.00 |          | (5%)    |
|               |           |       | .00% |      |          |         |
| บ. โพธิ์งาม     |           |       |      |      |          | -       |
| ฟาร์มทะเล จำกัด |           |       |      |      |          |         |
+---------------+-----------+-------+------+------+----------+---------+
| บริษัทร่วม       |           |       |      |      |          |         |
+---------------+-----------+-------+------+------+----------+---------+
| บ.            | นา        | 25.00 | 44   | 1    | 9.18     | บมจ.    |
| พัฒนาเ         | ยหน้าซื้อขาย |       | .50% | 1.00 |          | ศรีตรัง ฯ |
| กษตรล่วงหน้าจก. |           |       |      |      |          | (40%)   |
|               | สินค้าเก    |       |      |      |          |         |
|               | ษตรล่วงหน้า |       |      |      |          |         |
+---------------+-----------+-------+------+------+----------+---------+

หมายเหตุ :
ขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
ถูกกำหนดโดย บริษัท ลีพัฒนาผลิตภัณฑ์ จำกัด (มหาชน) โดยกรรมการทั้งหมดในบริษัทย่อยทั้ง 3
บริษัทเป็นกรรมการในบริษัท ลีพัฒนาผลิตภัณฑ์ จำกัด (มหาชน)

4.3 นโยบายการลงทุนในบริษัทร่วมและบริษัทย่อย

ปัจจุบัน บริษัทยังไม่มีนโยบายการลงทุนในบริษัทร่วมและบริษัทย่อยเพิ่มเติมยกเว้นในหัวข้อ 4.2
อย่างไรก็ตามหากในอนาคต มีธุรกิจที่ให้ผลตอบแทนที่ดี
บริษัทพิจารณาการลงทุนโดยคำนึงถึงความเพียงพอของเงินสด เงื่อนไข
และอัตราผลตอบแทนจากการลงทุนเป็นรายกรณี
พร้อมทั้งนำเสนอต่อคณะกรรมการบริษัทเพื่อพิจารณาอนุมัติการลงทุนดังกล่าว ทั้งนี้
ในการบริหารงานในบริษัทย่อยและบริษัทร่วมที่จะลงทุนเพิ่มเติมในอนาคต
บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยและบริษัทร่วมตามสัดส่วนการลงทุนที่บริษัทถือหุ้นอยู่
เพื่อร่วมกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมดังกล่าว

5. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ.
วันสิ้นปีบัญชีล่าสุด
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

  บริษัท ลีพัฒนาผลิตภัณฑ์ จำกัด (มหาชน)

เลขทะเบียนบริษัท : 0107537000718

สถานที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

บางรัก กรุงเทพ ฯ 10500

  สถานที่ตั้งโรงงานผลิตอาหารสัตว์บก : 65 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

  สถานที่ตั้งโรงงานผลิตอาหารสัตว์น้ำ : 62 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

สถานที่ตั้งฟาร์มดงขุย : 33 หมู่ที่ 14 ตำบลดงขุย อำเภอชนแดน จังหวัดเพชรบูรณ์

สถานที่ตั้งฟาร์มชนแดน : 246 หมู่ที่ 12 ตำบลบ้านกล้วย อำเภอชนแดน จังหวัดเพชรบูรณ์

สถานที่ตั้งฟาร์มทดลอง : 40 หมู่ที่ 11 ตำบลห้วยแห้ง อำเภอแก่งคอย จังหวัดสระบุรี

โทรศัพท์ : 0-2632-7300 (อัตโนมัติ)

โทรสาร : 0-2236-7751

Web Site : http ://www.leepattana.com

ประเภทธุรกิจ : ผลิตอาหารสัตว์และกิจการฟาร์ม

ทุนจดทะเบียน : หุ้นสามัญ จำนวน 929,070,000 หุ้น มูลค่าหุ้นละ 1 บาท

ทุนชำระแล้ว : หุ้นสามัญ จำนวน 922,180,251 หุ้น มูลค่าหุ้นละ 1 บาท

รวมทุนชำระแล้ว : 922,180,251 บาท

  นิติบุคคลที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้ว

บริษัท ลีพัฒนาอาหารสัตว์ จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งโรงงานผลิตอาหารสัตว์ : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง
จังหวัดสระบุรี

ประเภทธุรกิจ : ผลิตอาหารสัตว์บกและอาหารสัตว์น้ำ

อัตราการถือหุ้น : ร้อยละ 95.00 ของทุนจดทะเบียนและเรียกชำระแล้ว 200 ล้านบาท

แบ่งเป็นหุ้นสามัญ 20 ล้านหุ้น มูลค่าหุ้นละ 10 บาท

บริษัท ลีพัฒนาเกษตรมั่นคง จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งไซโล : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี

ประเภทธุรกิจ : ไซโลอบพืชและจำหน่ายวัตถุดิบอาหารสัตว์

อัตราการถือหุ้น : ร้อยละ 95.00 ของทุนจดทะเบียนและเรียกชำระแล้ว 150 ล้านบาท

แบ่งเป็นหุ้นสามัญ 15 ล้านหุ้น มูลค่าหุ้นละ 10 บาท

บริษัท โพธิ์งามฟาร์มทะเล จำกัด

สถานที่ตั้งสำนักงานใหญ่ : เลขที่ 1/3 หมู่ที่ 9 ตำบลหนองบัว อำเภอเมืองจันทบุรี จังหวัดจันทบุรี

ประเภทธุรกิจ : ให้เช่าโรงเรือนฟาร์ม

อัตราการถือหุ้น : ร้อยละ 99.96 ของทุนจดทะเบียนและเรียกชำระแล้ว 5 ล้านบาท

แบ่งเป็นหุ้นสามัญ 50,000 หุ้น มูลค่าหุ้นละ 100 บาท

บริษัท พัฒนาเกษตรล่วงหน้า จำกัด

สถานที่ตั้งสำนักงานใหญ่ : เลขที่ 33/19 ถนนสุรวงศ์ บางรัก กรุงเทพ ฯ 10500

ประเภทธุรกิจ : นายหน้าซื้อขายสินค้าเกษตรล่วงหน้า (หยุดดำเนินธุรกิจแล้ว)

อัตราการถือหุ้น : ร้อยละ 44.50 ของทุนจดทะเบียนและเรียกชำระแล้ว 25 ล้านบาท

แบ่งเป็นหุ้นสามัญ 2.5 ล้านหุ้น มูลค่าหุ้นละ 10 บาท

  บุคคลอ้างอิงอื่น ๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง

  เขตดินแดง กรุงเทพ ฯ 10400

โทรศัพท์ 0-2009-9000 โทรสาร 0-2009-9999

ผู้สอบบัญชี : บริษัท สำนักงาน อีวาย จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

โทรศัพท์ 0-2264-9090 โทรสาร 0-2264-0789-90

ชื่อผู้สอบบัญชี นางสาวกรองแก้ว ลิมป์กิตติกุล

เลขทะเบียนผู้สอบบัญชี เลขที่ 5874

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-1751

ที่ปรึกษาทางการเงิน : ปัจจุบันยังไม่มี

ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

6.2 ข้อมูลสำคัญอื่นๆ : ปัจจุบันยังไม่มี